**Správa**

**o  výchovno-vzdelávacej činnosti, jej výsledkoch a podmienkach**

**Materskej školy, Fraňa Kráľa 1707, 022 01 Čadca**

**za školský rok 2020/2021**

**Predkladá:** Irena Jedináková, riaditeľka MŠ .....................................

**Prerokované a schválené v pedagogickej rade školy:** Dňa: 05. 10. 2021

**Stanovisko pedagogickej rady:**

Pedagogická rada prerokovala a schválila správu o výchovno-vzdelávacej činnosti,   
jej výsledkoch a podmienkach za školský rok 2020/2021, berie ju na vedomie a odporúča   
na schválenie zriaďovateľovi

Mgr. Jana Chlebeková ....................................

zástupkyňa riaditeľky

**Prerokované v rade školy:**

Rada školy sa oboznámila so správou o výchovno-vzdelávacej činnosti, jej výsledkoch a podmienkach za školský rok 2020/2021, berie ju na vedomie a odporúča na schválenie zriaďovateľovi.

Bronislava Šulová

Predseda Rady školy pri MŠ Fraňa Kráľa 1707 v Čadci ...................................

**Stanovisko zriaďovateľa:**

Mesto Čadca

**schvaľuje – neschvaľuje**

Správu o výchovno-vzdelávacej činnosti, jej výsledkoch a podmienkach MŠ Fraňa Kráľa 1707, Čadca za školský rok 2020/2021

........................................

za zriaďovateľa

**Správa je vypracovaná podľa Vyhlášky č.435/2020 Z.z**. o štruktúre a obsahu správ   
o výchovno-vzdelávacej činnosti, jej výsledkoch a podmienkach škôl a školských zariadení

**OBSAH**

**§ 2 Odsek (1) Správa obsahuje:**

a) údaje o škole:

1. názov

2. adresu

3. telefónne číslo

4. webové sídlo

5. adresa elektronickej pošty

6**.** mená a priezviská vedúcich zamestnancov a ich funkcie

7.mená, priezviská a označenie funkcie členov rady školy

b) údaje o zriaďovateľovi:

1. názov

2. sídlo

3. telefónne číslo

4. adresa elektronickej pošty

c) informáciu o činnosti rady a o činnosti poradných orgánov riaditeľa školy, počet a dátumy   
 zasadnutí a prijaté uznesenia

d) počet detí

e) počet pedagogických zamestnancov, odborných zamestnancov a ďalších zamestnancov f) údaje o plnení kvalifikačného predpokladu pedagogických zamestnancov

g) informácie o aktivitách a prezentácii školy na verejnosti

h) informácie o projektoch, do ktorých je škola zapojená

i) informácie o výsledkoch inšpekčnej činnosti vykonanej Štátnou školskou inšpekciou v škole

j) informácie o priestorových podmienkach a materiálno-technických podmienkach školy

k) informácie o oblastiach, v ktorých škola dosahuje dobré výsledky, o oblastiach, v ktorých   
 má škola nedostatky.

**Odsek ( 2):**

a) počet detí so špeciálnymi výchovno-vzdelávacími potrebami

b) počet prijatých detí od školského roka, v ktorom sa správa vypracúva

**Odsek (5):**

a) informácie o finančnom zabezpečení výchovno-vzdelávacej činnosti školy podľa osobitného predpisu

c) informácie o spolupráci školy s rodičmi detí

d) iné skutočnosti, ktoré sú pre školu alebo pre školské zariadenie podstatné

**a) údaje o materskej škole:**

|  |  |  |
| --- | --- | --- |
| 1. | Názov školy | Materská škola |
| 2. | Adresa školy | Fraňa Kráľa 1707,Čadca |
| 3. | Telefónne číslo školy | 041/ 4334191, mobil 0917 682 035 |
| 4. | Webové sídlo | [www.ms-franakrala.sk](http://www.ms-franakrala.sk) |
| 5. | Adresa elektronickej pošty | [msfranakrala1707@gmail.com](mailto:msfranakrala1707@gmail.com) |
| 6. | Mená a priezviská vedúcich zamestnancov a ich funkcie | Irena Jedináková – riaditeľka školy  Mgr. Jana Chlebeková – zástupkyňa riaditeľky školy  Jozefa Drozdeková – vedúca ŠJ |
| 7. | Mená, priezviská a označenie funkcie členov RŠ | Za pedagogických:   1. Bronislava Šulová – predseda RŠ 2. Bc. Ivana Majáková   Za nepedagogických:   1. Mgr. Peter Maslík   Za rodičov:   1. Martin Duraj 2. Stanislava Sadleková   Delegovaní zástupcovia zriaďovateľa:   1. MUDr. Anna Korduliaková 2. Mgr. Martin Klímek |

**b) údaje o zriaďovateľovi:**

|  |  |  |
| --- | --- | --- |
| 1. | Názov zriaďovateľa školy | Mesto Čadca |
| 2. | Sídlo zriaďovateľa | Námestie slobody č.30, 022 01 Čadca |
| 3. | Telefónne číslo | Ústredňa : +421 41 433 23 02, +421 41 433 23 09 |
| 4. | Adresa elektronickej pošty | sekretariat@mestocadca.sk |

**c) informácia o činnosti rady školy a o činnosti poradných orgánov riaditeľa školy**

**Rada školy**

Dňa 22. 09. 2020 sa uskutočnili voľby RŠ. Dňa 24. 09. 2020 sa konalo ustanovujúce zasadnutie novozvolených členov Rady školy pri MŠ Fraňa Kráľa 1707, 022 01 Čadca

Rada školy má 7 členov. Spolupráca vedenia školy s Radou školy bola na dobrej úrovni.   
Na základe pandemickej situácie s COVID 19 sa neuskutočňovali spoločné zasadania RŠ, ale členovia RŠ boli formou elektronickej komunikácie informovaní o počte prijatých detí   
na jednotlivých triedach, s aktivitami a činnosťami uskutočňovanými pre deti, s personálno-organizačným a materiálno-technickým zabezpečením materskej školy na školský rok 2020/2021, s rozpočtom a prijatými opatreniami počas prevádzky MŠ v súvislosti s COVID 19.

**Pedagogická rada**

Poradným orgánom riaditeľky MŠ je pedagogická rada, ktorá zasadala 5 krát – 25. 08. 2020, 03. 10. 2020, 10. 02. 2021, 14. 04. 2021, 23.06. 2021. Na stretnutiach boli prerokované:

- hlavné úlohy školy na školský rok 2020/2021,

- prerokovanie správy o výsledkoch a podmienkach VVČ,

- uplatňovanie predčitateľskej gramotnosti vo všetkých organizačných formách dňa

- pohybová aktivita pri rozvíjaní zdravého životného štýlu

- analýza plnenia úloh a ich výsledkov za šk. rok 2020/2021,

- návrhy úloh práce na nový školský rok.

Prijaté uznesenia v PR sa plnili podľa stanovených termínov.

**d) počet detí**

Štatistické údaje k 15.9.2020

|  |  |  |  |  |  |
| --- | --- | --- | --- | --- | --- |
| počet k 15. 9. 2020 | | | | | |
| Deti | Tried | Detí na  1 triedu | 1 rok pred  povinnou šk. dochádzkou | Pedagogickí  pracovníci | Nepedagogickí  pracovníci |
| 85 | 4 | 22 | 31 | 9 | 9 |

|  |  |  |  |  |
| --- | --- | --- | --- | --- |
| Trieda | | Vek detí | Počet detí  k 15.9.2020 | Z toho deti  s OŠD |
| č. 1 | | 3 ročné deti | 20 |  |
| č. 2 | | 4-5 ročné deti | 23 |  |
| č. 3 | | 4-6 ročné deti | 24 |  |
| č. 4 | | 5-6 ročné deti | 18 | 3 |
| **Spolu** | |  | 85  (50 dievčat a 35 chlapcov) | 3 |
|  | | | | |

**e) počet pedagogických zamestnancov, odborných zamestnancov a ďalších zamestnancov**

|  |  |  |
| --- | --- | --- |
| **Zamestnanci MŠ** | | **Počet** |
| * pedagogickí zamestnanci | | 9 |
| * nepedagogickí zamestnanci | - upratovačky | 2 |
| - kurič, školník | 1 |
| - účtovníčky | 2 |
| - vedúca ŠJ | 1 |
| - kuchárky | 2 |
| - pomocníčka v kuchyni | 1 |
| **SPOLU** | | **18** |

**f) údaje o plnení kvalifikačného predpokladu pedagogických zamestnancov**

|  |  |
| --- | --- |
| Pedagogickí zamestnanci | 9 |
| Kvalifikovaní | 9 |
| * z toho samostatný pedagogický zamestnanec | 9 |
| * z toho s 1.atestáciou | 5 |

**g) informácie o aktivitách a prezentácií školy na verejnosti**

**Kalendár podujatí v školskom roku 2020/2021**

Počas nepriaznivej epidemiologickej situácie sa spoločné aktivity nekonali. Realizácia prebiehala samostatne v jednotlivých triedach.

|  |  |
| --- | --- |
| **Termín:** | **Akcia:** |
| September: | * „Vševedko v MŠ“ – oboznamovanie s prostredím MŠ a blízkym okolím * LAND ART – hry s prírodninami a pieskom na školskom dvore |
| Október: | * „Jesenníček“–tvorivé dielne na jednotlivých triedach, skupinové zábavno-súťaživé a pohybové hry na školskom dvore * Úcta k starším – „Deduškovi a babičke“ - uplatňovanie tvorivosti a fantázie pri výrobe darčeku * „Svetový deň úsmevu“ – emócie a prosociálna výchova, tvorba smejkov |
| November: | * „Deň materských škôl“ – prezentácia činností školy * Plnenie programu „Chráň si svoje zdravie" – Svetový deň behu – pohybové aktivity podporujúce výchovu ku zdraviu a zdravému životnému štýlu * „Týždeň s jablkom“ – tvorivé dielne, zdravá výživa (šaláty, šťavy a iné...) * Výtvarná súťaž „Dúhový kolotoč“ – zapojenie do výtvarnej súťaže vyhlásenej MŠVVaŠ SR |
| December: | * Mikulášska besiedka * „Tešíme sa na Vianoce“ – posedenie pri vianočnom stromčeku, regionálne zvyky a tradície z Kysúc, spievanie kolied |
| Január: | * „Malý bádateľ“ – experimentovanie a pokusy so snehom, vodou, ľadom... * „Chráň si svoje zdravie“ – zdravé otužovanie a hry na snehu * Teta rozprávkarka v MŠ – rozvíjanie predčitateľskej gramotnosti, spolupráca s Kysuckou knižnicou v Čadci |
| Február: | * „Fašiangová zábava“ – spoznávanie ľudových zvykov a tradícií, tradičných odevov (kroje) * Starostlivosť o zvieratá v zime – „Hladné vtáča“ * „Vesmír očami detí“ – zapojenie do celoslovenskej výtvarnej súťaže |
| Marec: | * Z rozprávky do rozprávky – marec, mesiac knihy * „Mám básničku na jazýčku“ - prednes detských rýmovačiek, jazykolamov, riekaniek, vtipných básničiek a vyčítaniek * „Čo viem, čo dokážem“ – zábavné súťaživé hry v sebaobslužných činnostiach |
| Apríl: | * Chráň si svoje zdravie – akčný plán prevencie obezity - aktivity zamerané na zdravý životný štýl * „Deň Zeme“ – environmentálne aktivity * „Šiby-ryby“ – tvorivé dielne s veľkonočnou a jarnou tematikou * Môj rozprávkový svet – zapojenie sa do výtvarnej súťaže vyhlásenej Kysuckou knižnicou v Čadci a Žilinským samosprávnym krajom |
| Máj | * „Slniečko sa zobudilo“ – Deň slnka – rozvoj grafomotorických zručností kreslením farebnými kriedami na chodník * Deň matiek – tvorenie darčekov * Od semienka k rastlinke – bádateľské hry |
| Jún | * MDD – zábavné, súťaživé hry na školskom dvore * Detská olympiáda – športové, tímové hry * Detský karneval – rozlúčka so školským rokom, detská diskotéka * Hurá do školy – rozlúčka predškolákov z MŠ |

**h) informácie o projektoch, do ktorých je škola zapojená**

Národný program prevencie obezity (priebežné plnenie počas celého roka)

Jedným z cieľov je získavať správne návyky pre zachovanie vlastného zdravia i zdravia iných. V školskom roku 2020/2021 sa tento cieľ realizoval prostredníctvom edukačných aktivít :

* „Oslavujeme“ – pri oslave narodenín, menín dieťaťa – spoločná príprava zdravého, ovocného občerstvenia
* športové súťaže, zdravé občerstvenie pri realizácií školských akcií - pestré ovocné misy,
* vitamínové dni počas celého roka (pravidelná konzumácia čerstvého ovocia, odbúranie sladkostí)
* denne dodržiavaný pitný režim
* pravidelný pobyt na čerstvom vzduchu, otužovanie na terase školy a iné ...

**Podpora udržiavania zamestnanosti v MŠ – október 2020**

Projekt bol zameraný na podporu udržania pracovných miest v čase vyhlásenej mimoriadnej situácie, núdzového stavu alebo výnimočného stavu a odstránením ich následkov, realizoval sa prostredníctvom úradov práce, sociálnych vecí a rodiny v rámci Slovenskej republiky ako aktívne opatrenie na trhu práce , podľa § 54 ods. 1 písm. e) zákona č. 5/2004 Z. z. o službách zamestnanosti v platnom znení. Cieľom projektu bolo poskytnúť materským školám podporu na udržanie pracovných miest formou poskytovania príspevku z dôvodu vyhlásenia a trvania mimoriadneho stavu (MS) a odstránením jej následkov. Projekt prispel k zmierneniu ekonomických dopadov na zamestnanosť v dôsledku vyhlásenej MS a prislúchajúcimi prijatými opatreniami.

Žiadosť bola predkladaná formou elektronického podania prostredníctvom Ústredného portálu verejnej správy - slovensko.sk, podpísaného oprávnenou osobou kvalifikovaným elektronickým podpisom do elektronickej schránky úradu práce, v ktorého územnom obvode budú pracovné miesta udržané. Úrad práce, sociálnych vecí a rodiny v Čadci po kontrole doručenej žiadosti o poskytnutie finančného príspevku, poskytol našej materskej škole príspevok v sume 34.990,05 €

**i) informácie o výsledkoch inšpekčnej činnosti vykonanej Štátnou školskou inšpekciou v škole**

V MŠ v školskom roku 2020/2021 nebola vykonaná žiadna inšpekcia

**j) informácie o priestorových podmienkach a materiálno-technických podmienkach školy**

MŠ mala v šk. roku 2020/2021 štyri triedy s počtom detí 85. V pivničných priestoroch sa nachádza kotolňa, skladové priestory. Vstupná chodba na prízemí sa zároveň aj ako šatňa pre dve triedy. Tretia trieda má samostatnú šatňu menších rozmerov. Na prízemí sa ďalej nachádza kuchyňa, kancelária pre vedúcu ŠJ, šatňa a hygienické zariadenia pre kuchárky, sklad potravín, príručná kuchynka, ktorá slúži na umývanie a odkladaniu riadu. Tri triedy na prízemí využívajú dve jedálničky a dvoje hygienické zariadenia pre deti. Šatňu na prízemí využívajú pedagogickí a nepedagogickí zamestnanci. Je priestorovo menšia, takmer nevyhovujúca. V šatni sa nachádza aj toaleta pre zamestnancov. Na poschodí sa nachádza riaditeľňa, menšia chodba pri schodisku slúži aj ako šatňa pre deti triedy č. 4. Trieda je tiež menších rozmerov. Vedľa triedy sa nachádza hygienické zariadenie, jedálnička a kabinet učebných pomôcok. Nedostatkom priestorov v budove je chýbajúca zborovňa, kabinet pomôcok k pohybovým aktivitám a šatňa pre zamestnancov. Veľkou výhodou školy je priestranný areál školskej záhrady orientovaný mimo ruchu mesta s dostatočnou zeleňou, trávnatou plochou, pieskoviskami a detským záhradným vybavením. V areáli záhrady sa nachádzajú záhradné domčeky, ktoré slúžia na odkladanie hračiek, športových pomôcok na pobyt vonku a pracovného náradia, ktoré využíva školník.

Materiálno-technické vybavenie školy je na dobrej úrovni. Každá trieda zohľadňuje svojim vybavením vek a osobitostí detí. Všetky triedy sú vybavené interaktívnou tabuľou a príslušnou didaktickou technikou a sú pripojené k internetovej sieti. Počas celého školského roka sa podľa potreby dopĺňal sortiment didaktických pomôcok, hračiek, výtvarného a pracovného materiálu. K pohybovým sezónnym aktivitám boli zakúpené v dostatočnom množstve odrážadlá, bicykle, kolobežky, klzáky. Tiež sa podľa aktuálnej potreby dopĺňalo vybavenie školskej kuchyne.

**k) informácie o oblastiach, v ktorých škola dosahuje dobré výsledky, o oblastiach, v ktorých má škola nedostatky**

|  |  |
| --- | --- |
| **SILNÉ STRÁNKY ŠKOLY** | **SLABÉ STRÁNKY ŠKOLY** |
| * kvalifikovanosť pedagogických zamestnancov a záujem neustále zvyšovať svoju odbornosť * školský vzdelávací program * pozitívne výsledky výchovno vzdelávacej práce školy v oblasti senzomotorickej, kognitívnej a sociálno-citovej * aktivity podporujúce všestranný rozvoj osobnosti dieťaťa * výsledky dosahované v rámci školských a mimoškolských akcií: divadelné predstavenia, výtvarné súťaže, Deň Zeme/rodiny/matiek, tvorivé dielne, školské akcie v spolupráci  so záchranármi, horárom, políciou, vojakmi, sokoliarom, zdravotníkmi  a mnohé iné sezónne školské akcie * podporovanie pohybových a športových aktivít v rámci plnenia Národného programu prevencie obezity: Dni športu, zimné športové hry, športová olympiáda * spolupráca so zákonnými zástupcami detí: konzultácie a poradenstvo, sprostredkovanie služieb z CPPPaP, zapájanie rodičov do akcií školy * spolupráca so zriaďovateľom, CVČ, knižnicou a ZŠ v rámci otvorených hodín * zapájanie sa do projektov vyhlásených rôznymi inštitúciami * poloha MŠ v centre mesta s veľkým dvorom a drevinami * vlastná školská kuchyňa, kotolňa, * kvalitné a využívané IKT (interaktívne tabule vo všetkých triedach, kvalitné softvérové detské programy, a iné ...) | * priestorové podmienky: * vstupná chodba slúži ako šatňa pre deti, * trieda na poschodí je priestorovo menšia, * zborovňa pre pedagogických zamestnancov, * šatňa pre zamestnancov * nepostačujúce skladové priestory (bielizeň, čistiace prostriedky, atď.) |
| **PRÍLEŽITOSTI** | **RIZIKÁ** |
| * podpora profesijného rozvoja  v celoživotnom vzdelávaní – zákon č. 138/2019 Z. z. * výmena pedagogických skúseností * prezentácia školy na verejnosti * spolupráca s rôznymi inštitúciami a partnermi školy * zapájanie sa do projektov | * demografický vývoj – pokles populácie * celospoločenské zmeny ovplyvnené hospodárskou krízou * nezamestnanosť rodičov, * nepriaznivá ekonomická situácia a z toho vyplývajúci nedostatok finančných prostriedkov |

**Odsek ( 2):**

**a) počet detí so špeciálnymi výchovno-vzdelávacími potrebami**

V školskom roku 2020/2021 nenavštevovalo materskú školu ani jedno dieťa so špeciálnymi výchovno-vzdelávacími potrebami

**b) počet prijatých detí od školského roka, v ktorom sa správa vypracúva**

Do materskej školy bolo v školskom roku 2020/2021 prijatých 34 nových detí.

**Odsek (5)**

**a) informácie o finančnom zabezpečení výchovno-vzdelávacej činnosti školy**

* v prílohe Správa o hospodárení za rok 2020

**c) informácia o spolupráci školy s rodičmi detí**

Vzájomné vzťahy medzi školou a rodičmi sú veľmi dobré. Na poznanie individuality dieťaťa sme intenzívne spolupracovali s rodičmi, hlavne v adaptačnom procese. Využívali sme formu dotazníkov, konzultačných hodín. Vytvárali sme priaznivú sociálno-emocionálnu klímu pre deti. Spolupráca s rodičmi sa ďalej realizovala formou e-mailovej komunikácie, zverejňovaním dôležitých informácií na nástenkách, web stránke školy. Podľa potreby sme konzultovali s rodičmi výchovné pôsobenie na dieťa v záujme riešenia jeho konkrétnych výchovno-vzdelávacích problémov. Odporúčali sme služby CPPPaP, logopéda, ZUŠ, ...

**d) iné skutočnosti, ktoré sú pre školu podstatné**

Materská škola v školskom roku 2020/2021 zrealizovala:

* orezanie stromov
* obnova náteru detského záhradného vybavenia
* rozšírenie betónovej plochy k zriadeniu detského mini dopravného ihriska
* vymaľovanie priestorov kuchyne
* výmena nevyhovujúcich umývadiel pri triede č. 4
* zakúpil sa parný vysávač
* zásobníky na papierové utierky vo všetkých umyvárňach a dezinfekciu v súvislosti s opatreniami COVID 19
* ďalej sa zakúpili notebooky, skartovacie zariadenie
* krovinorez k údržbe areálu školského dvora
* vykonali sa revízie: plynovej kotolne, elektrických zariadení, hasiacich prístrojov, komína.

V školskom roku 2020/2021 sme sa riadili dokumentom „Organizácia a podmienky výchovy a vzdelávania v materských školách pre školský rok 2020/2021“, ktorý stanovil základné prevádzkové podmienky materských škôl po dobu trvania pandémie ochorenia COVID-19   
a potreby dodržiavania protiepidemických opatrení a odporúčaní. Dokument rešpektoval opatrenia a rozhodnutia Úradu verejného zdravotníctva SR a podliehal pravidelnej aktualizácií. Obsahoval zoznam opatrení v zelenej, oranžovej a červenej fáze a dodržiavanie zásady R.O.R. (ruky – odstup - rúško) v zmysle pokynov jednotlivých fáz. Po každom prerušení dochádzky dieťaťa do materskej školy v trvaní viac ako tri dni predkladali rodičia písomné vyhlásenie   
o tom, že dieťa neprejavuje príznaky prenosného ochorenia a nemá nariadené karanténne opatrenie.